- Vi kan intet gøre uden at vi sætter livet på spil. Derfor har jeg trukket mine folk tilbage og vi lader vindmøllen brænde ud. Sådan siger indsatsleder Anders Brosbøl, der lige nu sammen med sine folk står og betragter en stor vindmølle ved Nibe gå op i flammer. Branden opstod da stormen for alvor tog fat i Nordjylland her til aften. Møllen står så langt ude på en mark, at ingen mennesker er i fare, når blot man holder afstand. - Men det ville være forbundet med livsfare at gribe ind. Vi skulle op i højderne for at slukke branden, og det lader sig ganske enkelt ikke gøre. Vi kan knap stå på benene herude, siger Anders Brosbøl. Møllen står på en mark mellem Sønderholm og Nibe.

Opsummering:
- Vi kan intet gøre uden at vi sætter livet på spil.